**ԽՆԱՄԱՏԱՐ ԾՆՈՂ ԴԱՌՆԱԼ ՑԱՆԿԱՑՈՂ ԱՆՁԱՆՑ ՀԱՄԱՐ ՆԱԽԱՏԵՍՎԱԾ ԴԱՍԸՆԹԱՑԻ ԾՐԱԳԻՐԸ**

 **(ԴԱՍԸՆԹԱՑԻ ԹԵՄԱՆԵՐԸ ԵՎ ՈՒՍՈՒՄՆԱԿԱՆ ՆՅՈՒԹԵՐԸ)**

#

# I. ԽՆԱՄԱՏԱՐ ԾՆՈՂ ԴԱՌՆԱԼ ՑԱՆԿԱՑՈՂ ԱՆՁԱՆՑ ՈՒՍՈՒՑՄԱՆ ԵՎ ՈՐԱԿԱՎՈՐՄԱՆ ԾՐԱԳԻՐ

 1.Դասընթացի նպատակը՝ Խնամատար ծնող դառնալ ցանկացող անձանց համար երեխաների, այդ թվում՝ կյանքի դժվարին իրավիճակում հայտնված երեխաների խնամքի և դաստիարակության կազմակերպման համար անհրաժեշտ գիտելիքներ հաղորդելընորմատիվ-իրավական ակտերի, միջազգային փորձի, այլընտրանքային խնամքի կազմակերպման ձևերի վերաբերյալ, ինչպես նաև զարգացնել նրանց մոտ ծնողավարության, խնամատար ընտանիքներում մանկավարժա-հոգեբանական աշխատանքների կազմակերպման,ներընտանեկան կոնֆլիկտների հաղթահարման կարողություններ և հմտություններ։

2**.** Դասընթացի թիրախ խումբը.Խնամատար ընտանիք­ների անդամներն են։

3.Դասընթացի խնդիրներն են՝

1. ներկայացնել ոլորտը կարգավորող նորմատիվ-իրավական ակտերը.
2. ներկայացնել խնդրին առնչվող միջազգային փորձը.
3. ծանոթացնել այլընտրանքային խնամքի կազմակերպման ընթացակարգերին.
4. գիտելիքներ հաղորդել ալյընտրանքային խնամքի կազմակերպման գործընթացների և ձևերի վերաբերյալ.
5. հաղորդել գիտելիքներ և ձևավորել կարողություններ ու հմտություններ ծնողավարության վերաբերյալ.
6. ձևավորել ներընտանեկան կոնֆլիկտները հաղթահարելու հմտություններ.
7. ներկայացնել խնամատար ընտանիքներում մանկավարժա-հոգեբանական աշխատանքների կազմակերպման մեթոդաբանությունը և առանձնահատկությունները.
8. ձևավորել կենցաղավարման և տնտեսավարման կարողություններ և հմտություններ։

 4. Դասընթացի կազմակերպման մեթոդներն են՝

1. դասախոսություն,
2. քննարկումներ, վարժանքներ,
3. ինտերակտիվ պարապմունքներ,
4. գործնական պարապմունքներ,

Մեթոդները կիրառվում են խառը եղանակով՝ դասաժամերի ընթացքում։

**5.** Դասընթացի տեղեկատվական աջակցությունը՝ **դ**ասընթացի մասնակիցներին կդրամադրվեն թեմային առնչվող նյութեր, դասախոսությունների համառոտագրություններ, գրականության ցանկ։

6. Դասընթացի տևողությունը՝ 48 ակադեմիական ժամ է։

7. Դասընթացից ակնկալվող արդյունեքներն են՝ դասընթացի ավարտին ունկնդիրները.

1) ձեռք կբերեն գիտելիքներ.

ա) ոլորտը կարգավորող նորմատիվ-իրավական ակտերի և խնդրին առնչվող միջազգային փորձի վերաբերյալ.

բ) ալյընտրանքային խնամքի կազմակերպման գործընթացների և ձևերի վերաբերյալ.

2) Գործնականում կտիրապետեն.

ա) ծնողավարության և ներընտանեկան կոնֆլիկտները հաղթահարելու կարողություններին և հմտուըթյուններին.

բ) խնամատար ընտանիքներում մանկավարժա-հոգեբանական աշխատանքների կազմակերպման մեթոդաբանությանը և առանձնահատկություններին.

գ) կենցաղավարման և տնտեսավարման կարողություններին և հմտություններին։

8. Դասընթացի արդյունքում մասնակիցներին կհանձնվի ՀՀ ԱՍՀՆ Աշխատանքի և սոցիալական հետազոտությունների ազգային ինստիտուտի կողմից սահմանված նմուշի ավարտական փաստաթուղթ (հավաստագիր):

9. Խնամատար ծնող դառնալ ցանկացող անձանց ուսուցման և որակավորման դասընթացի ծրագիրը.

| **հ/հ** | **Թեմայի անվանումը** | **Համառոտ նկարագիրը** | **Ժամաքանակ** |
| --- | --- | --- | --- |
| 1. | **Ոլորտը կարգավորող նորմատիվ-իրավական ակտերի ներկայացում**  | Ներկայացվում են «ՀՀ Ընտանեկան օրենսգիրքը», «Երեխայի իրավունքների մասին» ՄԱԿ-ի կոնվենցիան, «Երեխայի իրավունքների մասին», «Առանց ծնողական խնամքի մնացած երեխաների սոցիալական պաշտպանության մասին», «Սոցիալական աջակցության մասին» ՀՀ օրենքները և այլ նորմատիվ իրավական ակտերը (ՀՀ կառավարության 2019թ. հունիսի 13-ի N751-Ն որոշումը) և խնամքի կազմակերպման համար սահմանված ընթացակարգերը։ | 4 |
| 2. | **Խնդրին առնչվող միջազգային փորձի ներկայացում** | Ներկայացվում է խնամատար ընտանիքների վերաբերյալ առկա միջազգային առաջավոր փորձը։ | 4 |
| 3. |  **Ան Անձի հոգեբանություն** | Ներկայացվում են «անհատ, անձ, անհատականություն» հասկացությունները,անձի զարգացման վրա ազդող գործոնները,անձի զարգացման ճգնաժամային փուլերը, անձը և խառնվածքը, անձնային աճ հասկացությունը, անձի հոգեբանական զարգացման օրինաչափությունները մանկական հասակում։ | 4 |
| 4. | **Ծնողավարության հիմունքներ** | Ներկայացվում է ինչ է ծնողավարությունը, ծնողավարության առարկան և խնդիրները, ծնողավարման հոգեբանական առանձնահատկությունները.* պոտենցիալ ծնողների արժեքային համակարգը.
* ծնողական դիրքորոշումը և սպասումները.
* ծնողական վերաբերմունք.
* ծնողական զգացմունքներ.
* ծնողական պատասխանատվութուն,

երեխայի տարիքային զարգացման օրինաչափությունները և դրանց համապատասխան ծնողավարման անհրաժեշտ հմտությունները, ծնողավարությունը որպես սոցիալ-մշակութային երևույթ.* երեխաների ընտանեկան դաստիարակությունը.
* ծնողների փոխհարաբերությունները և երեխաների դաստիարակությունը։
 | 12 |
| 5. | **Կենցաղավարության հմտություններ** | Ներկայացվում է աշխատաժամանակի և ազատ ժամանակի կազմակերպումը,առօրյա կենցաղի կազմակերպումը,վարքի կանոնները և վարվելաձևը,արժեհամակարգը և ճաշակը,առողջ ապրելակերպի կազմակերպումը։ | 4 |
|  | **Տնտեսավարման հմտություններ** | Ներկայացվում է «ընտանիքի եկամուտներ» հասկացությունը,ընտանեկան բյուջեի պլանավորումը և կառավարումը։ | 4 |
| 5. | **Խնամատար ընտանիքներում մանկավարժահոգեբանական աշխատանքների կազմակերպում** | Ներկայացվում են խնամատար ընտանիքներում երեխաների սոցիալականացման հիմնախնդիրները, երեխաների հետ տարվող սոցիալ-հոգեբանական աշխատանքների առանձնահատկությունները, երխաների հետ տարվող դաստիարակչական աշխատանքների ձևերն ու մեթոդները, ռիսկերը, դժվարությունները և դրանց հաղթահարման ուղիները, «կապվածություն» և «դեպրիվացիա» եզրույթները, «դևիանտ» վարք հասկացությունը, ագրեսիան որպես հոգեբանական երևույթ և դրա հաղթահարումը, երեխայի նկատմամբ բռնությունը որպես սոցիալական երևույթ և դրա հաղթահարման ուղիները։ | 10 |
| 6. | **Ներընտանեկան կոնֆլիկտ** | Ներկայացվում է խնամատար ընտանիքներում կոնֆլիկտների ծագման հիմնական պատճառները, տեսակները և հաղթահարման ուղիները։ | 4 |
| **7.** | **«Պատասխանատու ծնողավարում» մոդելը**  | Ներկայացվում են երեխաների դաստիարակության և իրավունքների պաշտպանության համակարգային ու գործնական խնդիրների և պատասխանատու ծողավարելու լուծումներն ու մեթոդները | **2** |
|  | **Ընդամենը** |  | **48** |

# II. Հաշմանդամություն ունեցող կամ առողջական խնդիրներով երեխա խնամող խնամատար ծնող դառնալ ցանկացող անձանց վերապատրաստումների ծրագրի մոդուլ

10. Դասընթացի նպատակը՝հաշմանդամություն ունեցող կամ առողջական խնդիրներով երեխա խնամող, խնամատար ծնող դառնալ ցանկացող անձանց կյանքի դժվարին իրավիճակում հայտնված երեխաների խնամքի և դաստիարակության կազմակերպման համար նորմատիվ-իրավական ակտերի, միջազգային փորձի, այլընտրանքային խնամքի կազմակերպման ձևերի վերաբերյալ անհրաժեշտ գիտելիքներ հաղորդելը, ինչպես նաև այդ անձանց մոտ հաշմանդամություն ունեցող կամ առողջական խնդիրներով երեխաների խնամքի, ծնողավարության, խնամատար ընտանիքներում մանկավարժա-հոգեբանական աշխատանքների կազմակերպման, ներընտանեկան կոնֆլիկտների հաղթահարման կարողություններ և հմտություններ զարգացնելը։ Դասընթացը կնպաստի հաշմանդամություն ունեցող և առողջական խնդիրներով երեխաների խնամատարությունն իրականացող ծնողների և ընտանիքի անդամների գիտելիքների հարստացմանն, նրանց հետ աշխատելու նոր գործիքների և հմտությունների ձեռքբերմանը։

11. Դասընթացի թիրախ խումբը՝ Մասնագիտացված խնամատար ծնողներն են։

12. Դասընթացի խնդիրներն են.

1. նպաստել հաշմանդամություն ունեցող կամ առողջական խնդիրներով երեխաների անձի զարգացմանը (ֆիզիկական, մտավոր, հոգեկան)։
2. նպաստել հաշմանդամություն ունեցող կամ առողջական խնդիրներով երեխաների առողջության և կենսագործունեության ապահովմանը։
3. հասնել հաշմանդամություն ունեցող երեխաների սոցիալականացման գործընթացի արդյունավետ իրականացմանը, անձի ինքնաիրացմանը, ինքնուրույնության և շրջապատում ինքնուրույն կողմնորոշվելու մաքսիմալ հնարավորությունների և կարողությունների ձևավորմանը։
4. նպաստել հաշմանդամություն ունեցող կամ առողջական խնդիրներով երեխաների խնամքի ու դաստիարակության վերաբերյալ համապատասխան կարողությունների ձևավորմանն ու զարգացմանը:
5. նպաստել հաշմանդամություն ունեցող կամ առողջական խնդիրներով երեխաների մոտ երևան եկած հոգեբանական լարվածության դրսևորումների և դրանց հաղթահարման արդի մեթոդաբանության տեխնիկայի յուրացմանը։
6. գիտելիքներ հաղորդել հաշմանդամություն ունեցող կամ առողջական խնդիրներով երեխաների հետ տարվող աշխատանքների տարբեր ձևերի, մեթոդների, գործիքների, սոցիալ-հոգեբանական աշխատանքների վերաբերյալ.

13. Դասընթացի տեղեկատվական աջակցությունը՝ դասընթացի մասնակիցներին կդրամադրվեն թեմային առնչվող նյութեր, դասախոսությունների համառոտագրություններ, գրականության ցանկ։

14. Դասընթացի տևողությունը 24 ակադեմիական ժամ է։

15.Դասընթացից ակնկալվող արդյունեքներն են. դասընթացի ավարտին ունկնդիրները.

1) Ձեռք կբերեն գիտելիքներ.

ա) հաշմանդամություն ունեցող կամ առողջական խնդիրներով երեխաների հետ տարվող աշխատանքների առանձնահատկությունների, անձի զարգացման վերաբերյալ.

բ) հաշմանդամություն ունեցող կամ առողջական խնդիրներով երեխաների հետ տարվող աշխատանքների տարբեր ձևերի, մեթոդների, գործիքների, սոցիալ-հոգեբանական աշխատանքների վերաբերյալ.

2) Գործնականում կտիրապետեն.

ա) հաշմանդամություն ունեցող կամ առողջական խնդիրներով երեխաների հետ աշխատանքի համապատասխան գործիքներին, կարողություններին և հմտություններին.

բ) հաշմանդամություն ունեցող կամ առողջական խնդիրներով երեխաների առողջության և կենսագործունեության ապահովմանը.

գ) հաշմանդամություն ունեցող կամ առողջական խնդիրներով երեխաների մոտ երևան եկած հոգեբանական լարվածության դրսևորումների և դրանց հաղթահարման արդի մեթոդաբանության տեխնիկային.

դ) կկարողանան ապահովել իրենց հոգեզավակների սոցիալական պաշտպանությունը, օգնությունը և աջակցությունը.

ե) կտիրապետեն իրենց հոգեզավակների առողջական, դաստիարակչական, սոցիալական խնդիրները լուծելու հմտություններին՝ անհրաժեշտության դեպքում ներգրավելով համապատասխան մասնագետների,

զ) ընդունակ կլինեն նպատակաուղղված և արդյունավետ կիրառելու հաշմանդամություն ունեցող երեխաների հետ տարվող աշխատանքի արդի մեթոդները։

16. Ուսուցման մեթոդներն են՝

1. դասախոսություն.
2. քննարկումներ, վարժանքներ.
3. ինտերակտիվ պարապմունքներ.
4. փորձի փոխանակում.
5. գործնական պարապմունքներ։

 Մեթոդները կիրառվում են խառը եղանակով՝ դասաժամերի ընթացքում։

17. Վերապատրաստման արդյունքում մասնակիցներին կհանձնվի ՀՀ ԱՍՀՆ Աշխատանքի և սոցիալական հետազոտությունների ազգային ինստիտուտի կողմից սահմանված նմուշի ավարտական փաստաթուղթ (հավաստագիր):

18. Հաշմանդամություն ունեցող կամ առողջական խնդիրներով երեխա խնամող խնամատար ծնող դառնալ ցանկացող անձանց վերապատրաստման ծրագիր

| **հ/հ** | **Թեմայի անվանումը** | **Համառոտ նկարագիրը** | **Ժամաքանակ** |
| --- | --- | --- | --- |
| 1. | **«Հաշմանդամություն ունեցող անձանց իրավունքների մասին» ՄԱԿ-ի կոնվենցիա, «Հաշմանդամների սոցիալական պաշտպանության մասին» ՀՀ օրենքը, «Կրթության առանձնահատուկ պայմանների կարիք ունեցող անձանց կրթության մասին» ՀՀ օրենքը և այլ նորմատիվ իրավական ակտեր։** | Ներկայացվում էկոնվենցիայի սկզբունքները, հաշմանդամություն ունեցող երեխաների իրավունքներին հոդվածները, ինչպես նաև օրենքների հիմնական դրույթները, կրթության առանձնահատուկ պայմանների նկարագիրը և այլ նորմատիվ իրավական ակտերը։ | 2 |
| 2. | **Հատուկ մանկավարժություն** | Ներկայացվում է հատուկ մանկավարժության նպատակը և խնդիրները,շեղումների հիմնական դասակարգումը, հաշմանդամություն ունեցող երեխաների վարքագծի առանձնահատկությունները, նրանց հետ տարվող դաստիարակության մեթոդները:  | 4 |
| 3. | **Հատուկ հոգեբանություն** | Ներկայացվում է հատուկ հոգեբանության հիմնական հասկացությունները,տիֆլոհոգեբանությունը (կույր անձանց), սուրդոհոգեբանությունը (խուլ անձանց), օլիգոֆրենոհոգեբանությունը (մտավոր խնդիրներ ունեցող անձանց), հենաշարժողական ապարատի, խոսքի,հոգեկան առողջության և այլ խանգարումներ ունեցող երեխաների հոգեբանությունը,հոգեբանական գործառույթների փոխհատուցման տիպերը,զարգացման օրինաչափությունները։ | 4 |
| 4**.** |  **Հոգեկան զարգացում, դրդապատճառները, դասակարգումը և առառանձնահատկությունները**  | Ներկայացվում են հոգեկան զարգացումը ու դրանց դասակարգումը, մտավոր հետամնացության և մտավոր խանգարումների առանձնահատկությունները | 2 |
| 5. | **Մտավոր խնդիրներ ունեցող երեխաների հետ տարվող աշխատանքի առանձահատկությունները, ձևերն ու մեթոդները։** | Ներկայացվում է մտավոր խնդիրներ ունեցող երեխաների վարքի տարբեր դրսևորումների ժամանակ մոտեցումները, աշխատելու ձևերը և առանձնահատկությունները,ծանր մտավոր խնդիրներով և վարքային խանգարումներով երեխաների հետ տարվող աշխատանքների ժամանակակաից այլընտրանքային մոտեցումները (ABA),ծանր և խորը մտավոր խնդիրներ ունեցող, ագրեսիվ վարքով, չգիտաւկցված գործողություններ կատարող երեխաների վարքի կարգավորման, վտանգավոր արարքների կանխարգելման և զսպման մեթոդիկան և գործնական կիրառումը,ծանր մտավոր խնդիրներ ունեցող դեռահասների սեռական խնդիրների լուծման ժամանակակից բժշկական, հոգեբանական, մանկավարժական մոտեցումները։ | 2 |
| 6. | **Խոսքային խանգարումներ ունեցող երեխաների հետ տարվող աշխատանքի առանձահատկությունները, ձևերն ու մեթոդները** | Ներկայացվում են խոսքային խանգարումները, դրանց տեսակներն ու պատճառները,խոսքային խանգարումներ ունեցող երեխաների հետ տարվող աշխատանքի առանձահատկությունները, ձևերն ու մեթոդները,արտթերապիա.ոչ վերբալ կոմունիկացիայի հնարավորությունները։ | 2 |
| 7. | **Տեսողության խնդիրներ ունեցող երեխաների հետ տարվող աշխատանքի առանձահատկությունները,ձևերն ու մեթոդները։** | Ներկայացվում են տեսողության խանգարումները, դրանց տեսակներն ու պատճառները,կուրությունը,տեսողության խանգարումներ ունեցող և կույր երեխաների հետ տարվող աշխատանքի առանձահատկությունները, ձևերն ու մեթոդները, մատչելի միջավայրի ապահովման ձևերը: | 2 |
| 8. | **Լսողության խանգարումներ ունեցող երեխաների հետ տարվող աշխատանքի առանձահատկությունները, ձևերն ու մեթոդները։** | Ներկայացվում են լսողության խանգարումները, դրանց տեսակներն ու պատճառները,լսողության խնդիրներ ունեցող երեխաների հետ տարվող աշխատանքի առանձահատկությունները, ձևերն ու մեթոդները, մատչելի միջավայրի ապահովման ձևերը: | 2 |
| 9. | **Աուտիզմ, դրա պատճառները և դրսևորումները։** | Ներկայացվում է շտկողական-մանկավարժական օգնությունը աուտիզմի ժամանակ։ | 2 |
| 10. | **Մանկական ուղեղային կաթված դրա բնորոշումը և պատճառները։** | Ներկայացվում է շտկողական աշխատանքը մանկական ուղեղային կաթված ունեցող երեխաների հետ, կոնդուկտիվ մանկավարժությունը, մատչելի միջավայրի ապահովման ձևերը | 2 |
|  | **Ընդամենը** |  | **24** |

19. 18-րդ կետում նշված ծրագիրը ըստ անհրաժեշտության հատուկ մասնագետների ներգրավմամբ կարող է փոփոխվել ։

# III. Խնամատար ծնող դառնալ ցանկացող անձանց վերապատրաստման դասընթացի մոդուլ

20. Դասընթացի նպատակը. խնամատար ընտանիքներում կյանքի դժվարին իրավիճակում հայտնված երեխաների ժամանակավոր խնամքի և դաստիարակության կազմակերպմանն աջակցելու նպատակով՝ խնամատար ծնողների շրջանում մասնագիտական գիտեքիների և գործնական հմտությունների շարունակական կատարելագործումը, խնամատար ընտանիքների լավագույն փորձի փոխանակումը, խնամատարմության առաջավոր փորձի ուսումնասիրությունը:

21. Դասընթացի թիրախ խումբը՝ խնամատար ընտանիք­ների անդամներն են։

22. Դասընթացի խնդիրներն են.

1. ներկայացնել կենսաբանական և խնամատար ընտանիք կապը.
2. ներկայացնել ապրումակցման դերը ընտանիքի համախմբման գործում.
3. ձևավորել կարողուըթյուններ միջանձնային շփման միջոցով ընտանիքում դրական հուզական և բարոյահոգեբանական մթնոլորտ ստեղելու համար.
4. հաղորդել գիտելիքներ ստրեսի վերաբերյալ և ձևավորել կարողություններ ստրեսի կառավարման նպատակով.
5. գիտելիքներ հաղորդել դեռահասության փուլի առանձնահատկությունների վերաբերյալ և ձևավորել կարողություններ ու հմտություններ դեռահասների հետ տարվող աշախատանքները իրականացնելու նպատակով։

23. Դասընթացի կազմակերպման մեթոդները

1. դասախոսություն,
2. քննարկումներ, վարժանքներ,
3. ինտերակտիվ պարապմունքներ,

Մեթոդները կիրառվում են խառը եղանակով՝ դասաժամերի ընթացքում։

24. Դասընթացի տեղեկատվական աջակցությունը.Դասընթացի մասնակիցներին կդրամադրվեն թեմային առնչվող նյութեր, դասախոսությունների համառոտագրություններ, գրականության ցանկ։

25. Դասընթացի տևողությունը 24 ակադեմիական ժամ է։

26.Դասընթացից ակնկալվող արդյունեքները. դասընթացի ավարտին ունկնդիրները.

1) ձեռք կբերեն գիտելիքներ.

ա) կենսաբանական և խնամատար ընտանիք կապի անհրաժեշտության մասին.

բ) ընտանիքի համախմբման գործում ապրումակցման դերի մասին.

գ) սթրեսի և ստրեսի կառավարման մասին.

դ) դեռահասության փուլի առանձնահատկությունների մասին.

2) գործնականում կտիրապետեն.

ա) ընտանիքում դրական հուզական և բարոյահոգեբանական մթնոլորտ ձևավորելու ունակություններին.

բ) ստրեսի կառավարման պարզագույն տեխնիկաներին.

գ) դեռահասների հետ տարվող աշախատանքների ձևերին ու մեթոդներին։

27. Դասընթացի արդյունքում մասնակիցներին կհանձնվի ՀՀ ԱՍՀՆ Աշխատանքի և սոցիալական հետազոտությունների ազգային ինստիտուտի կողմից սահմանված նմուշի ավարտական փաստաթուղթ (հավաստագիր):

28. Խնամատար ծնող դառնալ ցանկացող անձանց վերապատրաստման դասընթացի ծրագիրը.

| **հ/հ** | **Թեմայի անվանումը** | **Համառոտ նկարագիրը** | **Ժամաքանակ** |
| --- | --- | --- | --- |
| 1. | **Կենսաբանական ընտանիք և խնամատար ընտանիք կապը** | Ներկայացվում է ընտանիքը որպես սոցիալական խումբ, սոցիալական դերերը և դերակատարումները, սոցիալական սպասումները, դրանց բնությունն ու տեսակները, ներընտանեկան հարմարումը և բախումները, հարմարումը և օտարացումը, զիջողականությունը և բախումների հաղթահարումը, երեխայի կապը կենսաբանական ծնողների հետ, խնամատար ընտանիք և կենսաբանական ընտանիք կառուցողական կապի հաստատաման մեթոդաբանությունը, խնամատար ընտանիքի կապը ազգակիցների հետ՝ հետատարձ կապի պահպանման միջոցով,ծնողների նկատմամբ հագանքի դրսևորման ձևավորումը։ | 4 |
| 2. | **Ապրումակցում և ընտանիքի համախմբում** | Ներկայացվում է «ապրումակցում» հասկացությունը ապրումակցման դերը ընտանիքի համախմբան և ընտանիքի անդամների միջև դրական հուզական և հոգեբանական կապի ապահովման գործում։ | 4 |
| 3. | **Միջանձնային հաղորդակցում** | Ներկայացվում է՝ ինչ է հաղորդակցումը, հաղորդակցման տեսակները, հաղորդակցման միջոցները, հաղորդակցումը որպես անձի վարքի կարգարվորման սոցիալական գործոն, անձի հաղորդակցման ակտիվության խթանման հնարավորությունները, շփումը և միջանձնային հարաբերությունները ընտանիքում, ներընտանեկան հաղորդակցման բարդություններն ու առանձնահատկությունները խնամատար ընտանիքներում, ընտանիքի բարոյահոգեբանական մթնոլորտի ազդեցությունը խնամատար ընտանիքում ձևավորվող միջանձնային հարաբերությունոներում։ | 4 |
| 4. | **Ստրես։ Ստրեսի կառավարում։** | Ներկայացվում է «ստրես» հասկացությունը, ստրեսի փուլերը, ստրեսի հաղթահարման տեխնիկաները, բախումների և ստրեսի կառավարման հմտությունները, «դիստրես» և «ֆրուստրացիա» հասկացությունները, ֆրուստրացիայի նկատմամբ հանդուրժողականությունը։Ստրեսային վիճակում հայտնված երեխաների հետ աշխատանքի սոցիալ-հոգեբանական առանձնահատկությունները։  | 4 |
| 5. | **Խնամատար ընտանիքում դեռահասների հետ տարվող հոգեբանամանկավարժական աշխատանքների առանձնահատկությունները** | Ներկայացվում են դեռահասության փուլի գլխավոր առանձնահատկությունները՝ անձի անկայունություն, չափազանցության զգացում, չափահասության զգացում,«Ես կոնցեպցիա», դեռահասների հետաքրքրությունները, մեծահասակների հետ շփման առանձնահատկությունները, դեռահասների սեռային նույնականացումը, ընտանիքի դերը սեռադերային նույնականացումը ձևավորման մեջ։  | 4 |
| 6. | **Ինտերակտիվ պարապմունք** | Խնամատար ընտանիքի պրակտիկայից ընտրված խնդրահարույց դեպքերի քննարկում, վերլուծություն և լուծումների առաջարկում։ | 4 |
|  | **Ընդամենը** |  | **24** |

# 29. Օգտագործվող գրականությունը

1. Հայաստանում երեխաների խնամքի և պաշտպանության համակարգի բարեփոխումների մշտադիտարկում, գնահատում եվ վերհանված խնդիրներին արձագանքում․ մասնակցային գնահատման հաշվետվություն, ԱՄՆ ՄԶԳ, 2018 - [https։//www.measureevaluation.org/resources/publications/tr-18-268-ar](https://www.measureevaluation.org/resources/publications/tr-18-268-ar)
2. Գոհար Աբրահամյան, «[Հաշմանդամություն ունեցող երեխաների խնամատարության հեռանկարները Հայաստանում», օգոստոս, 2019 - https://www.evnreport.com/readers-forum/primer-foster-care-for-children-with-disabilities-in-armenia-1](https://www.evnreport.com/readers-forum/foster-care-for-children-with-disabilities-armenia)
3. “Методические рекомендации по подготовке и сопровождению замещающих семей”, Еврасоюз (World Childhood Foundation), Санкт-Петербургская общественная организация «Врачи детям», 2010 - <http://absolute-school.ru/upload/iblock/a09/a09924fac95f2d0144a6b2d8f6bfd6d3.pdf>
4. “Адаптация ребенка в семье – первый год”, Проект “Усыновите” - <http://www.usynovite.ru/consult/psycholog/adaptation/>
5. “Адаптация ребенка в семье – что будет к 18- годам?”, Проект “Усыновите” - <http://www.usynovite.ru/consult/psycholog/18years/>
6. “Психологические проблемы детей, переживших разлуку с семьей”, Проект “Усыновите” - <http://www.usynovite.ru/consult/psycholog/problems/>
7. [Яна Соколова](https://snob.ru/profile/30078/) “Приемное родительство: как я себе его представляла и как все оказалось на самом деле”, Сноб, 2016 - <https://snob.ru/entry/33636/>
8. Հայաստանի Հանրապետության ընտանեկան օրենսգիրք, ՀՕ-123-Ն, 09.11.2004 - [https։//www.arlis.am/DocumentView.aspx?DocID=119102](https://www.arlis.am/DocumentView.aspx?DocID=119102)
9. Հաշմանդամություն ունեցող անձանց իրավունքների մասին ՄԱԿ-ի կոնվենցիա - [https։//www.arlis.am/DocumentView.aspx?DocID=64762](https://www.arlis.am/DocumentView.aspx?DocID=64762)
10. Երեխայի իրավունքների մասին ՀՀ օրենք, ՀՕ-59, 29.05.1996 - [https։//www.arlis.am/DocumentView.aspx?DocID=120909](https://www.arlis.am/DocumentView.aspx?DocID=120909)
11. ՀՀ կառավարության 2019 թվականի հունիսի 13-ի «Խնամատար ծնող դառնալու ցանկություն ունեցող անձանց ընտրության, հաշվառման, երեխայի խնամքը և դաստիարակությունը խնամատար ընտա­նիքում կազմակերպելու, խնամատար ծնող դառնալ ցանկացող անձանց ուսուցման, որակավորման և վերապատրաստման, խնամատար ընտանիքում հոգեզավակի խնամքի նկատմամբ վերահսկողության կարգերը, խնամատար ընտանիքին ամսական ժամանակահատվածով դրամական միջոցների վճար­ման կարգը և չափը, խնամատարության պայմանագրերի օրինակելի ձևերը հաստատելու և Հայաստանի Հանրապետության կառավարության 2008 թվականի մայիսի 8-ի N 459-Ն որոշումն ուժը կորցրած ճանաչելու մասին» N 751-Ն որոշում - <https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=2ahUKEwj26eD7gpHkAhUIMewKHU52CU0QFjAAegQIARAB&url=https%3A%2F%2Fwww.arlis.am%2FDocumentView.aspx%3Fdocid%3D131790&usg=AOvVaw2_SnHLDfQBEJ4krPUOdz7N>
12. ՀՀ կառավարության 2016 թվականի հունիսի 2-ի «Խնամակալության և հոգաբարձության մարմինների կանոնադրությունը հաստատելու և Հայաստանի Հանրապետության կառավարության 2011 թվականի փետրվարի 24-ի N 164-ն որոշումն ուժը կորցրած ճանաչելու մասին» N 631-Ն որոշում - [https։//www.arlis.am/DocumentView.aspx?docid=106809](https://www.arlis.am/DocumentView.aspx?docid=106809)
13. ՀՀ Կառավարության 2017 թվականի հուլիսի 13-ի նիստի արձանագրությունից քաղվածք N 30՝ «ՀՀ-ում երեխայի իրավունքների պաշտպանության 2017-2021 թվականների ռազմավարական ծրագրին և երեխայի իրավունքների պաշտպանության 2017-2021 թվականների ռազմավարական ծրագրի իրականացման միջոցառումների ժամանակացույցին հավանություն տալու մասին» - [https։//www.arlis.am/DocumentView.aspx?DocID=114901](https://www.arlis.am/DocumentView.aspx?DocID=114901)
14. ՀՀ Կառավարության 2016 թվականի սեպտեմբերի 15-ի նիստի արձանագրությունից քաղվածք N 36 «ՀՀ-ում կյանքի դժվարին իրավիճակում հայտնված երեխաների խնամքի այլընտրանքային ծառայությունների համակարգի զարգացման հայեցակարգի կատարումն ապահովող միջոցառումների ծրագրին հավանություն տալու մասին» - [https։//www.arlis.am/DocumentView.aspx?DocID=108307](https://www.arlis.am/DocumentView.aspx?DocID=108307)

**ԺԱՄԱՆԱԿԱՑՈՒՅՑ**

**ԽՆԱՄԱՏԱՐ ԾՆՈՂ ԴԱՌՆԱԼ ՑԱՆԿԱՑՈՂ ԱՆՁԱՆՑ ՀԱՄԱՐ ՆԱԽԱՏԵՍՎԱԾ ԼՐԱՑՈՒՑԻՉ ԴԱՍԸՆԹԱՑԻ**

|  |  |  |  |  |  |
| --- | --- | --- | --- | --- | --- |
| **Խմբի համարը** | **Խմբում ընդգրկված ունկնդիրների թիվը** | **Դասընթացում ընդգրկված ունկնդիրների փաստացի** **բնակության** **վայրը** | **Դասընթացի անցկացման վայրը** | **Դասընթացի անցկացման ժամկետը** | **Դասընթացի ծավալը** |
| 2 | 12 | 1.Քաղաք Հրազդան՝ 1 ունկնդիր2.Քաղաք Երևան՝ 4 ունկնդիր3.Քաղաք Վարդենիս՝ 1 ունկնդիր4. Գյուղ Ներքին Կարմրաղբյուր՝ 1 ունկնդիր5. Քաղաք Վաղարշապատ՝ 1 ունկնդիր6.Քաղաք Իջևան՝ 1 ունկնդիր7.Քաղաք Վանաձոր՝ 1 ունկնդիր8.Գյուղ Արուճ՝ 1 ունկնդիր9.Գյուղ Օշական՝ 1 ունկնդիր | Քաղաք Երևան | 29.11.2019-06.12.2019 | 48 ժամ |